मोदी के इच्छा रहे कि उनका सरकार के कम से कम 100 दिन के हनीमून पीरियड मिलित
नई दिल्ली - सरकार के एक महिना पूरा कईला प प्रधानमंत्री नरेंद्र मोदी ब्लॉग लिखले, प्रधानमंत्री लिखले कि, कम से कम 100 दिन के हनीमून पीरियड उनुका ना मिलल।
नरेंद्र मोदी अपना ब्लॉग में कहले कि, सरकार बनला के 100 घंटा के भीतर हमार निंदा शिकायत शुरू हो गईल, जबकि मीडिया के मुताबीक अवुरी लोग के कम से कम 100 दिन के हनीमून पीरियड जरूर मिलल बा, लेकिन इ हमरा नसीब ना भईल।
मोदी अपना ब्लॉग के माध्यम से कहले कि, जब सरकार बनल त केहु कहल कि हम त पहिला बेर सांसद बनल बानी एहसे हमके संसद अवुरी के देश के समझे में कम से कम 1 साल जरूर लागि, केहु दु साल भी बतावल, लेकिन सौभाग्य से उ काम मात्र 30 में ही पूरा हो गईल।
मोदी अपना आलोचक अवुरी निंदक के ‘समझावे’ के बात क़हत कहले कि, दिल्ली बहुत बड़ समर (चुनौती) बाटे, इहाँ सरकार के भीतरी अवुरी बहरी, दुनो जगह कुछ अयीसन लोग बाड़े जवन कि हमरा हर कदम प शंका करेले, अयीसन लोग के ‘समझावे’ के बा कि, हम देश में सकारात्मक बदलावे ले आवे खातिर पूरा ईमानदारी से समर्पित बानी।
पछिला 30 दिन में पैदा भईल कुछ बवाल प मोदी दुख जतावत लिखले कि, एक महिना में बहुत कुछ अयीसन भईल जेकर हमरा सरकार से कवनो लेनदेन नईखे। लेकिन, एकरा बावजूद बवाल भईल अवुरी हमनी के ओकरा में घसेटा गईनी जा।
नरेंद्र मोदी कहले कि, हम केहु प आरोप नईखी लगावत, केहु के ओरहन नईखी देत, लेकिन एगो अयीसन इंतजाम करे के परी जवना से सही बात अवुरी सही चीज़, सही समय प जनता तक पहुंचे। उम्मेद बा कि अयीसन जल्दीए हो जाई।
प्रधानमंत्री अपना ब्लॉग में कुछ अंश अयीसन भी लिखले जवना से लागल कि उ अभी लोकसभा चुनाव के मूड से बाहर नईखन आईल। मोदी ब्लॉग में खासतौर प इन्दिरा गांधी सरकार के ओर से देश में ‘आपातकाल’ लगावे के चर्चा भी कईले। हालांकि, आज एकर चर्चा कईला के कवनो जरूरत ना रहे।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva